
ՈՐՈՇՈՒՄ
	19 նոյեմբերի 2024 թվականի
	թիվ 127
	քաղ. Մոսկվա



Չինաստանի Ժողովրդական Հանրապետության եւ Ուկրաինայի ծագում ունեցող ու Եվրասիական տնտեսական միության մաքսային տարածք ներմուծվող՝ ցինկապատ գլոցվածքի մասով հակագնագցման միջոցի գործողությունը երկարաձգելու մասին

Երրորդ երկրների նկատմամբ հատուկ պաշտպանական, հակագնագցման եւ փոխհատուցման միջոցների կիրառման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 8 հավելված) 109-րդ կետի հինգերորդ պարբերությանը համապատասխան՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի «Չինաստանի Ժողովրդական Հանրապետության եւ Ուկրաինայի ծագում ունեցող ու Եվրասիական տնտեսական միության մաքսային տարածք ներմուծվող՝ ցինկապատ գլոցվածքի մասով հակագնագցման միջոց կիրառելու մասին» 2019 թվականի դեկտեմբերի 3-ի թիվ 209 որոշմամբ սահմանված հակագնագցման միջոցի գործողությունը երկարաձգել մինչեւ 2025 թվականի սեպտեմբերի 1-ը ներառյալ։
2.	Եվրասիական տնտեսական միության անդամ պետությունների՝ մաքսային գործի ոլորտում լիազորված պետական մարմիններին՝ սույն որոշումն ուժի մեջ մտնելու օրվանից մինչեւ 2025 թվականի սեպտեմբերի 1-ը ներառյալ՝
ապահովել Եվրասիական տնտեսական հանձնաժողովի կոլեգիայի 2019 թվականի դեկտեմբերի 3-ի թիվ 209 որոշմամբ սահմանված` հակագնագցման տուրքի գանձումն ըստ դրույքաչափերի՝ նախնական հակագնագցման տուրքերի գանձման համար սահմանված կարգով.
չգանձել հակագնագցման տուրքը՝ Եվրասիական տնտեսական հանձնաժողովի կոլեգիայի 2019 թվականի դեկտեմբերի 3-ի թիվ 209 որոշման 2-րդ կետին համապատասխան՝ արտադրողի հավաստագիրը ներկայացնելու պայմանով:
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո, սակայն 2025 թվականի հունվարի 5-ից ոչ շուտ։

	Եվրասիական տնտեսական հանձնաժողովի կոլեգիայի նախագահ՝ 
	
	Բ. Սագինտաեւ

